****

|  |
| --- |
| REPUBLIKA HRVATSKA |
| SISAČKO-MOSLAVAČKA ŽUPANIJA |
| OPĆINA LEKENIK |

 OPĆINSKI NAČELNIK

KLASA: 402-03/23-01/10

URBROJ: 2176-12-02-23-1

Lekenik, 5. rujna 2023.

 OPĆINSKO VIJEĆE

 OPĆINE LEKENIK

PREDMET: Prijedlog Odluke o izmjenama i dopunama Odluke o sufinanciranju cijene

 smještaja i dnevnog boravka u vrtiću djece s područja Općine Lekenik koja nisu

 ostvarila pravo upisa u predškolske programe Dječjeg vrtića Lekenik

 - podnosi se Općinskom vijeću na usvajanje

PRAVNI TEMELJ: Članak 19. stavak 1. alineja 4. Zakona o područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članak 34. stavka 1. Statuta Općine Lekenik („Službeni vjesnik“, broj 9/21).

NADLEŽNOST ZA DONOŠENJE: Općinsko vijeće

PREDLAGATELJ: Općinski načelnik

IZVJESTITELJ: Općinski načelnik

RADNA SKUPINA KOJA JE IZRADILA PRIJEDLOG ODLUKE: Ivan Mužek, pročelnik Jedinstvenog upravnog odjela Općine Lekenik, Davorka Podnar, Referent za poslove Općinskog vijeća, socijalnu skrb i društvene djelatnosti i Ljilja Dolovčak Mikočević, Viši stručni suradnik za javnu nabavu, naplatu potraživanja i komunalno gospodarstvo.

OBRAZLOŽENJE:

Na području Općine Lekenik samo je jedna ustanova predškolskog odgoja i obrazovanja, Dječji vrtić Lekenik, u kojem je posljednjih godina zabilježen trend nemogućnosti upisa sve djece vrtićkog uzrasta zbog ograničenosti kapaciteta i ostalih uvjeta koji su propisani Državnim pedagoškim standardom. Uslijed toga Općinsko vijeće donijelo je Odluku o sufinanciranju cijene smještaja i dnevnog boravka u vrtiću djece s područja Općine Lekenik koja nisu ostvarila pravo upisa u predškolske programe Dječjeg vrtića Lekenik („Službeni vjesnik“, broj 14/22) kojom predviđeno sufinanciranje pohađanja vrtića za djecu koja se nisu mogla iz navedenih razloga upisati u Dječji vrtić Lekenik, te su upisana u neke druge vrtiće. Prilikom primjene Odluke utvrđeno je da treba jasnije propisati da se takvo sufinanciranje odnosi samo na djecu koja iz razloga nedostatka smještajnih kapaciteta nisu ostvarila pravo upisa u programe Dječjeg vrtića Lekenik, a ne i na djecu koja to pravo nisu ostvarila jer ne ispunjavaju neke druge propisane uvjete. Također je propisano da pravo na sufinanciranje nemaju roditelji koji su odbili stečeno pravo na upis u Dječji vrtić Lekenik. Osim toga, izmjenama i dopunama Odluke maksimalni iznos sufinanciranja od 500,00 kuna promijenjen je u EURO tj. u iznos od 66,36 EUR, a odnosi se samo na sufinanciranje pohađanja programa u dječjim vrtićima, ustanovama ili obrtima van Općine Lekenik koji su registrirani za cjelodnevni boravak djece (10 sati) .

U Proračunu Općine Lekenik za 2022. godinu s projekcijama za 2023. i 2024. godinu predviđena su sredstva za ovo sufinanciranje a ova odluka se donosi kao provedbena odluka za postupanje pri odlučivanju o priznavanju prava na sufinanciranje.

OSVRT NA POTREBNA FINANCIJSKA SREDSTVA: Za provođenje ove Odluke osigurana su sredstva u Proračunu Općine Lekenik za 2023. godinu.

PRIJEDLOG PRIPREMIO: Jedinstveni upravni odjel

 OPĆINSKI NAČELNIK

 Ivica Perović, ing. prom.